[image: ]



	HÄÄDEMEESTE VALLAVALITSUS


Kliimaministeerium			07.09.2026 nr 4-9/1224
Transpordiamet			
		




Pöördumine seoses riigitee nr 19331 Rannametsa–Ikla tee 
Kabli küla tee (km 13,026–17,254) 
garantiiaegsete puuduste kõrvaldamisega


Lugupeetud taristuminister Kuldar Leis (e-post:info@kliimaministeerium.ee);                           
Lugupeetud Transpordiameti esindaja (e-post: info@transpordiamet.ee), 

Käesolevaga pöördub Häädemeeste Vallavalitsus Transpordiameti ja Kliimaministeeriumi poole seoses riigitee nr 19331 Rannametsa–Ikla tee Kabli küla keskelt Lepanina hotellini (km 13,026–17,254) viiva teelõigu seisukorra ning 2023. aastal teostatud katte taastusremonditöödel ilmnenud puuduste kõrvaldamisega garantiikorras.

MTÜ Kabli Külaselts ja naaberkülade esindajad on korduvalt pöördunud nii Transpordiameti kui ka Kliimaministeeriumi poole, juhtides tähelepanu Kabli küla keskusest Lepanina hotellini kulgeva teelõigu äärmiselt halvale seisukorrale ning 2023. aastal tehtud taastusremonditööde ebapiisavale kvaliteedile. 

Pöördumistes on üksikasjalikult kirjeldatud teelõigul pärast remonti ilmnenud ja tänaseni püsivaid puudusi, sealhulgas teekatte ulatuslikku ebatasasust ja auklikkust, lainetavat teepinda, löökauke ning muid teekatte kahjustusi.

Olukorra muudab kohaliku kogukonna jaoks eriti problemaatiliseks asjaolu, et kõnealune teelõik on pidevas ja igapäevases kasutuses. Seda kasutavad oma igapäevasteks sõitudeks kohalikud elanikud, samuti piirkonnas tegutsevad ettevõtjad ja nende kliendid ning piirkonda külastavad inimesed.

Ebatasase ja kahjustunud teekatte tõttu on aga liiklejad sunnitud pidevalt kohandama sõidukiirust ja sõidutrajektoori, et vältida löökauke ja teisi kahjustunud kohti. Selline olukord ei vähenda üksnes sõidumugavust, vaid mõjutab otseselt liiklusohutust ning suurendab sõidukite kulumise ja kahjustumise riski. 

Kohalike elanike jaoks tähendab see olukorda, kus avalikus kasutuses oleva riigitee puuduliku seisukorra tagajärgi tuleb neil kanda igapäevaselt nii suurema ebamugavuse kui ka täiendavate sõiduki hooldus- ja remondikulude näol.
Eeltoodust nähtub üheselt, et nimetatud teelõigul ei ole töid teostatud nõuetekohaselt ning tee seisukord on äärmiselt halb. 2023. aastal Kabli küla teel TREF AS-i poolt teostatud katte taastusremonditöödele kehtiv töövõtugarantii lõpeb 09.09.2026. Kohalik kogukond on teelõigu puudulikule kvaliteedile ja konkreetsetele probleemidele korduvalt tähelepanu juhtinud juba garantiiaja kestel ning vaatamata sellele on kirjeldatud puudused tänaseni kõrvaldamata.

Eeltoodust tulenevalt palub Häädemeeste Vallavalitsus Transpordiametil käsitleda küsimust kiireloomulisena ning viia läbi riigitee nr 19331 Rannametsa–Ikla tee Kabli küla keskelt Lepanina hotellini (km 13,026–17,254) viiva teelõigu garantiiaegne ülevaatus, fikseerida kõik teekatte ja teostatud tööde puudused ning rakendada töövõtja suhtes garantiist tulenevaid õigusi, nõudes tuvastatud puuduste nõuetekohast kõrvaldamist. Arvestades, et puudustele on juhitud tähelepanu juba garantiiaja kestel, palume ühtlasi tagada, et nende menetlemine ja kõrvaldamine ei jääks saabuva garantiitähtaja tõttu teostamata.

Lugupidamisega


/allkirjastatud digitaalselt/


Ain Järvesaar
vallavanem

